stanford-oval/wikipedia huggingface dataset:
แฟมิลีไพเรตปาร์ตี
รูปแบบการเล่น

ผู้เล่นควบคุมสมาชิกในครอบครัว ซึ่งประกอบด้วยแม่, พ่อ, ลูกชาย (บิลลี) และลูกสาว (ซาราห์) ในขณะที่พวกเขาท่องไปรอบ ๆ หมู่เกาะกลุ่มหนึ่ง โดยแข่งกันเองเพื่อรวบรวมเหรียญทองคำให้ได้มากที่สุด นอกเหนือจากการเลือกการ์ดช่วยเหลือแบบสุ่มที่ช่วยให้พวกเขาได้รับทองมากขึ้นหรือขโมยเหรียญจากผู้เล่นคนอื่น ๆ แล้ว ผู้เล่นยังอาจพบกับมินิเกมสั้น ๆ ที่ต้องใช้วีรีโมต เพื่อต่อสู้กับปลาหมึกยักษ์ที่โกรธแค้น หรือยิงลูกปืนใหญ่หรือดาวเคราะห์น้อยที่มุ่งหน้ามาหาพวกเขา
เกมดังกล่าวมีเนื้อหาที่ดาวน์โหลดได้เพิ่มเติมในรูปแบบของแผนที่ใหม่ รวมถึงชุดว่ายน้ำสำหรับตัวละครแต่ละตัว
การตอบรับ

แฟมิลีไพเรตปาร์ตีได้รับคำวิจารณ์เชิงลบจากนักวิจารณ์เมื่อเปิดตัว ในเว็บไซต์เมทาคริติก เกมนี้มีคะแนน 46 เต็ม 100 จาก 4 บทวิจารณ์ ซึ่งระบุว่า "บทวิจารณ์โดยทั่วไปที่ไม่โปรดปราน" ส่วนในเว็บไซต์เกมแรงกิงส์ เกมนี้ได้คะแนน 36.83 เปอร์เซ็นต์ จาก 6 บทวิจารณ์
ขณะที่เว็บไซต์ไอจีเอ็นได้วิพากษ์วิจารณ์เกมที่ขาดการโต้ตอบ โดยสังเกตว่าการเล่นเกมส่วนใหญ่เท่ากับ "ไม่มีอะไรมากไปกว่าการสุ่มทอยลูกเต๋าซ้ำ ๆ" โดยคอมพิวเตอร์ และนินเท็นโดไลฟ์กล่าวถึงเกมนี้ว่าเป็น "มาริโอปาร์ตีของชายผู้น่าสงสาร" บทวิจารณ์ทั้งสองแหล่งดังกล่าวได้วิจารณ์มินิเกมบางเกมของแฟมิลีไพเรตปาร์ตี ซึ่งพวกเขาคิดว่าน่าจะเป็นจุดสนใจของเกมเช่นเดียวกับในเกมมาริโอ
แหล่งข้อมูลอื่น

เว็บไซต์ทางการ (ญี่ปุ่น)
แพนไจน่า ฮีลส์

| แพนไจน่า ฮีลส์ |
| --- | --- |
แพนไจน่า ฮีลส์ ในปี ค.ศ. 2022
เกิด: ปันปัน นาคประเสริฐ  (1988-07-22) 22 กรกฎาคม ค.ศ. 1988 (36 ปี) กรุงเทพมหานคร, ประเทศไทย
การศึกษา: มหาวิทยาลัยแคลิฟอร์เนีย ลอสแอนเจลิส
อาชีพ: แดร็กควีน นายแบบ
มีชื่อเสียงจาก:  แดร็ก เรซ ไทยแลนด์  RuPaul's Drag Race: UK vs the World 
ปันปัน นาคประเสริฐ (22 กรกฎาคม ค.ศ. 1988) หรือเป็นที่รู้จักในนาม แพนไจน่า ฮีลส์ (อังกฤษ: Pangina Heals) เป็นแดร็กควีนชาวไทย และกรรมการตัดสินในรายการ แดร็ก เรซ ไทยแลนด์ ก่อนที่เข้าแข่งขันในรายการ RuPaul's Drag Race: UK vs the World ในปี ค.ศ. 2022 ซึ่งออกอากาศในสหราชอาณาจักร ปันปันถือเป็นแดร็กควีนที่มีชื่อเสียงมากที่สุดอีกคนหนึ่งในทวีปเอเชียและได้รับการนิยามว่าเป็นรูพอลแห่งเมืองไทย ปัจจุบันปันปันเป็นเจ้าของธุรกิจ House of Heals สถานบันเทิงที่ตั้งอยู่ในกรุงเทพมหานคร
ชีวิตเริ่มแรก

ปันปันเกิดเมื่อวันที่ 22 กรกฎาคม ค.ศ. 1988 โดยมีคุณพ่อเป็นชาวไทย และคุณแม่ชาวไต้หวัน เขาได้เข้ารับการศึกษาที่โรงเรียนนานาชาติโชรส์เบอรี และ โรงเรียนนานาชาติฮาร์โรว์ ในช่วงเวลานั้นปันปันถูกรังแกและต้องต่อสู้กับภาวะของโรคซึมเศร้าและบูลิเมีย ก่อนที่เขาจะย้ายไปอยู่ที่ลอสแอนเจลิสเพื่อเข้ารับการศึกษาในระดับอุดมศึกษาที่คณะวิจิตรศิลป์ มหาวิทยาลัยแคลิฟอร์เนีย ลอสแอนเจลิส หลังจากที่ปันปันสำเร็จการศึกษาเขาได้กลับมาทำงานที่กรุงเทพอีกครั้ง ก่อนที่จะเริ่มเข้าสู่การประกวดแต่งตัวเลียนแบบเลดีกากาเป็นครั้งแรกในปี ค.ศ. 2010 ซึ่งเขาสามารถชนะการประกวดในครั้งนั้นและได้มีโอกาสไปเที่ยวที่นครนิวยอร์กพร้อมรับชมคอนเสิร์ตของเลดีกากา ทั้งนี้ปันปันได้พัฒนาตัวเองในการเป็นแดร็กควีนมากขึ้นโดยมี ไจ๋ ซีร่า แดร็กควีนชาวไทยคอยให้ช่วยเหลือและสอนวิธีการแต่งตัวและแต่งหน้า
วงการโทรทัศน์

แพนไจน่าเคยเป็นหนึ่งในผู้เข้าร่วมในรายการ Lip Sync Battle Thailand โดยเธอได้ลิปซิงค์เพลง Telephone ของเลดีกากาและชนะการลิปซิงค์ นอกจากนี้แพนไจน่ายังชนะรายการ T Battle รายการเรียลลิตี้โชว์ของประเทศไทย และยังเคยเข้าร่วมรายการ Thailand Dance Now  ในปี 2018 ปันปันได้รับเลือกให้เป็นกรรมการและพิธีกรร่วมกับ อารยา อินทรา ในรายการ แดร็ก เรซ ไทยแลนด์ ซึ่งมีทั้งหมดด้วยกัน 2 ซีซัน
ในปี 2022 แพนไจน่า ได้เป็นหนึ่งในผู้เข้าแข่งขันในรายการ RuPaul's Drag Race: UK vs the World ซึ่งฉายในประเทศสหราชอาณาจักร ซึ่งปันปันสามารถชนะได้ถึง 2 ครั้งในระหว่างการแข่งขันก่อนที่จะถูกคัดออกโดย Blu Hydrangea ในลำดับที่ 6
ผลงาน > ภาพยนตร์

| ปี | ชื่อ | บทบาท | หมายเหตุ |
| --- | --- | --- | --- |
| รอประกาศ | Lady Bangkok Boy | Pangina Heals | Pre-production |
ผลงาน > โทรทัศน์

| ปี | ชื่อ | บทบาท | หมายเหตุ |
| --- | --- | --- | --- |
| 2014 | Thailand Dance Now | ตัวเอง | ผู้เข้าแข่งขัน |
| 2014 | T Battle | ตัวเอง | ชนะ |
| 2018 | Lip Sync Battle Thailand | ตัวเอง | แขกรับแขก |
| 2018–ปัจจุบัน | Drag Race Thailand | ตัวเอง | พิธีกรร่วม |
| 2022 | RuPaul's Drag Race: UK vs the World | ตัวเอง | ลำดับที่ 6 |
ผลงาน > เว็บซีรีส์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2014 | Queer as Fuck | ตัวเอง | Host |  |
| 2018 | Rat Nok | ตัวเอง | แขกรับเชิญ |  |
| 2018 | Take Her Home | ตัวเอง | แขกรับเชิญ |  |
| 2018 | Loukgolf's English Room | ตัวเอง | แขกรับเชิญ, ตอนที่ 178 |  |
| 2019 | Work Bitch Work | ตัวเอง | แขกรับเชิญ |  |
| 2019 | Follow Me | ตัวเอง | World of Wonder series; แขกคำเชิญ |  |
| 2019 | Drag to Go Gro | ตัวเอง | พิธีกร |  |
| 2019 | Bed Bitch & Beyond | ตัวเอง | พิธีกร |  |
แหล่งข้อมูลอื่น

แพนไจน่า ฮีลส์ ที่อินเทอร์เน็ตมูวีเดตาเบส
แฟรงโก แองเจิลโลนี่

ฟรังโก อันเจโลนี่ หรือ ฟรังโก้ แองเจิลโลนี่ (อังกฤษ: Franco Angeloni) เป็นศิลปินชาวอิตาลี-ดัตช์ เกิดเมื่อ ค.ศ. 1967 ที่กรุงโรม ตั้งแต่ปี ค.ศ. 1990 เป็นตันมา เขาได้อาศัยและทำงานอยู่ในกรุงอัมสเตอร์ดัม ประเทศเนเธอร์แลนด์ จึงเรียกได้ว่า ศิลปินลูกครึ่ง ดัตช์-อิตาเลียน 
เขาเริ่มเดินทางมายังประเทศไทยเมื่อ ปี 2004 จากการเชิญตัวมาเป็นอาจารย์ และทำ work shop กับนักศึกษา ที่มหาวิทยาลัยศิลปากร จะเห็นได้ว่า ชาวอิตาเลียนมีความผูกผันกับศิลปากรสมัยท่านศิลป์ พีระศรี อย่างต่อเนื่อง
TheSuperGeneticMarket
ผลงานของเขาจะเป็นในแนว Visual and conceptual art งานของเขาส่วนใหญ่จะเป็นในรูปแบบของการผสมผสาน ในงานศิลปะกับสังคม และ การเมือง แง่คิดในด้านปรัชญา การใช้ชีวิต ศาสนา งานของเขาส่วนใหญ่จะให้แง่คิด ซึ่งไม่ใช่ว่า ศิลปะ คือ การมองถึงความสวยงามเพียงอย่างเดียว แต่ศิลปะคือการให้แนวคิด การปรับเปลี่ยนมุมมองให้กว้างขึ้น[ต้องการอ้างอิง] ในสังคมที่เป็นอยู่ในโลกปัจจุบัน ซึ่งคำว่าศิลปะจะเกี่ยวข้องกับชีวิตประจำวันของเราอย่างเลี่ยงไม่ได้ แต่ปกติเราจะมองคำว่าศิลปะคือ ความสวยงามในผืนผ้าใบและในกรอบเท่านั้น ในช่วงเวลาต่าง ๆ กัน ตลอดเวลา 15-20 ปี ในช่วงผลงานของเขาจะเป็นในแนวหลากหลาย แต่ยังคงมี concept ของงานไปในทิศทางเดียวกัน แต่ไม่เจาะจงสิ่งใดเป็นพิเศษ เพราะศิลปะและมุมมองสามารถปรับเปลี่ยนได้ในการเวลา แต่สิ่งที่สำคัญที่สุดของงานศิลปะของเขา คือ การเข้าใจชีวิตมากขึ้นผ่านจากผลงานที่เขาแสดงกิจกรรมต่าง ๆ ที่ทำขึ้น[ใคร?]
ผลงานที่ผ่านมาและเป็นที่รู้จักมากที่สุดคือ The Super Genetic Market และยังคงจัด project อย่างต่อเนื่อง ซึ่งในปี 2004 ได้มีงานแสดงผลงานนี้ในกรุงเทพ ที่ Bed Supper Club ซึ่งเป็นงานในเชิงสร้างสรรค์ ในแนวทางที่ใช้เทคโนโลยีในการปรับเปลี่ยน genes ของมนุษย์ในเชิงวิทยาศาสตร์มาผสมผสานได้อย่างลงตัวในงานศิลปะ[ใคร?]
แหล่งข้อมูลอื่น

Super Genetic Market ตัวอย่างผลงาน
Los Angels Times
แฟรงโก แองเจิลโลนี่[ลิงก์เสีย]
Photo Graphy
Verbeke Foundation Belgium เก็บถาวร 2011-05-24 ที่ เวย์แบ็กแมชชีน
Colossi Arte Brasia, Italy เก็บถาวร 2010-03-31 ที่ เวย์แบ็กแมชชีน
Cagliari Italy เก็บถาวร 2016-03-06 ที่ เวย์แบ็กแมชชีน
http://www.fondazionebartolifelter.it/elenco-artisti.php เก็บถาวร 2010-08-12 ที่ เวย์แบ็กแมชชีน
แฟร์อัม

ย่านค้าขายในแฟร์อัม ในเดือนธันวาคม ค.ศ. 2006
แฟร์อัม (อังกฤษ: Fareham) เป็นเมืองตลาดทางตะวันออกเฉียงใต้ของแฮมป์เชอร์ ประเทศอังกฤษ ตั้งอยู่ระหว่างเมืองเซาแทมป์ตันและพอร์ตสมัท มีอุตสาหกรรมที่เกี่ยวกับดิน ผลิตอิฐ กระเบื้อง เครื่องปั้นดินเผา มาแต่เนิ่นนาน  ปัจจุบันเศรษฐกิจหลักของเมืองแฟร์อัมได้แก่ ร้านขายปลีก คิดเป็น 15% ของประชากรท้องถิ่น
แฟนตาซี (เพลงมารายห์ แครี)

| "แฟนตาซี" |
| --- | --- |

เพลงโดยมารายห์ แครี
จากอัลบั้มDaydream
วางจำหน่าย: 12 กันยายน ค.ศ. 1995
บันทึกเสียง: มกราคม 1995
แนวเพลง: ป็อป, อาร์แอนด์บี
ความยาว: 4:04
ค่ายเพลง: Columbia
ผู้ประพันธ์เพลง: Mariah Carey, Dave Hall, Tina Weymouth, Chris Frantz, Steven Stanley, Adrian Belew
โปรดิวเซอร์: Mariah Carey, Dave Hall
"แฟนตาซี" (อังกฤษ: Fantasy) เป็นเพลงที่ร่วมเขียนและโปรดิวซ์โดยนักร้องอเมริกัน มารายห์ แครีและเดฟ ฮอล สำหรับอัลบั้มชุดที่ 6 ของแครีที่ชื่อ Daydream (1995) มีท่อนแซมเพิลของวงทอมทอมคลับ ที่ชื่อเพลง "Genius of Love" (1981) ซึ่งแต่งโดยทีน่า เวย์เมาท์, คริส แฟรนซ์, สตีเวน สแตนลีย์และเอเดรียนบีลูว์ เป็นซิงเกิลแรกของอัลบั้มออกขายในปี 1995 มีรีมิกซ์ในแบบเออเบิร์น ที่ได้แร็ปเปอร์อย่าง โอล' เดอร์ตี บัสตาร์ดมาร่วม นอกจากนั้นยังได้เข้าชิงรางวัลแกรมมี่ในสาขาศิลปินหญิงป็อปยอดเยี่ยม ถือเป็นปีที่ 6 ติดต่อกัน ปกของซิงเกิลถ่ายโดยนักถ่ายภาพแฟชั่นแนวหน้าอย่าง สตีเวน มีเซล ซิงเกิลนี้ติดอันดับ 1 ยาวนาน 8 สัปดาห์ และถือเป็นหนึ่งเพลงประจำตัวของเธอด้วย
รูปแบบและรายชื่อเพลง

Worldwide CD single
"Fantasy"
"Fantasy" (Bad Boy with O.D.B.)
UK #1/U.S. CD maxi-single
"Fantasy" (album version)
"Fantasy" (Bad Boy fantasy)
"Fantasy" (Bad Boy with O.D.B.)
"Fantasy" (Bad Boy mix)
"Fantasy" (Def club mix)
UK CD maxi-single #2
"Fantasy" (MC mix)
"Fantasy" (Puffy's mix)
"Fantasy" (Puffy's club mix)
"Fantasy" (The boss mix)
"Fantasy" (Sweet dub mix)
ชาร์ต

| ชาร์ต (1995) | อันดับสูงสุด |
| --- | --- |
Australian Singles Chart: 1
Austrian Singles Chart: 13
Belgian Flandres Singles Chart: 9
Belgian Wallonia Singles Chart: 3
Canadian Singles Chart: 1
Dutch Singles Chart: 10
European Singles Chart: 4
Finnish Singles Chart: 2
French Singles Chart: 5
German Singles Chart: 17
Irish Singles Chart: 10
Japanese Singles Chart: 18
New Zealand Singles Chart: 1
Norwegian Singles Chart: 10
Swedish Singles Chart: 13
Swiss Singles Chart: 10
UK Singles Chart: 4
U.S. Billboard Hot 100: 1
U.S. Billboard Hot Adult Contemporary Tracks: 8
U.S. Billboard Hot Dance Club Play: 1
U.S. Billboard Hot R&B/Hip-Hop Songs: 1
ชาร์ต > ยอดขาย

| ผู้มอบ  | ยอดขาย  | ระดับ  |
| --- | --- | --- |
| Australia  | 75,000+  | Platinum  |
| France  | 200,000+  | Gold  |
| New Zealand  | 15,000+  | Platinum   |
| United Kingdom  | 400,000+  | Gold  |
| United States  | 2,000,000+  | 2x Platinum    |
แพรีส ฮิลตัน

| แพรีส ฮิลตัน |
| --- | --- |

ข้อมูลพื้นฐาน
ชื่อเกิด: แพรีส วิตนีย์ ฮิลตัน
เกิด: 17 กุมภาพันธ์ พ.ศ. 2524 (43 ปี)
ที่เกิด: นิวยอร์ก สหรัฐ
แนวเพลง: ป็อป
อาชีพ: นักร้อง, นักแสดง, นางแบบ, นักเขียน
เครื่องดนตรี: ร้องนำ
ช่วงปี: พ.ศ. 2540–ปัจจุบัน
ค่ายเพลง: Warner

เว็บไซต์: ParisHilton.com
แพรีส วิตนีย์ ฮิลตัน (อังกฤษ: Paris Whitney Hilton; เกิดวันที่ 17 กุมภาพันธ์ พ.ศ. 2524) เป็นนางแบบ นักแสดง และนักร้องชาวอเมริกัน และเป็นทายาทตระกูลฮิลตัน ตระกูลดังของโลก
ประวัติ

ฮิลตันเกิดที่นครนิวยอร์ก เป็นลูกคนโตของ ริชาร์ด ฮิลตัน และ แคธี ฮิลตัน แพรีสมีน้องสาวชื่อ นิคกี ฮิลตัน และน้องชายแบร์รอน ฮิลตันที่ 2 และ คอนแรด ฮิลตันที่ 2 ปู่ของแพรีส (แบร์รอน ฮิลตัน) และปู่ทวด คอนแรด ฮิลตัน ผู้ก่อตั้งโรงแรมฮิลตัน หลังจากที่ปู่ทวดเสียชีวิตลงได้ทิ้งมรดกไว้กว่า 1 หมื่นล้านดอลลาร์สหรัฐ ซึ่งคาดว่า แพรีสจะมีทรัพย์สินประมาณ 50 ล้านดอลลาร์สหรัฐ (ประมาณ 2 พันล้านบาท ปี พ.ศ. 2548)
ชื่อเสียงของฮิลตันในช่วงแรก จัดเป็นสาวไฮโซสุดหรู ออกงานปาร์ตีบ่อยครั้ง และเป็นหลานปู่ของมหาเศรษฐีเจ้าของเครือโรงแรมใหญ่ ฮิลตัน อินเตอร์เนชั่นแนล ช่วงนั้นเธอมักออกงานคู่กันระหว่างแพรีสกับนิกกี ฮิลตัน น้องสาว
เธอหาเงินเลี้ยงตัวเองมาตั้งแต่อายุ 18 ปี ด้วยการก้าวสู่วงการแฟชั่น 
ฮิลตันเริ่มมีข่าวความสัมพันธ์กับคนดังอย่าง ลีโอนาร์โด ดีแคพรีโอ, เอ็ดเวิร์ด เฟอร์ลอง, จิมมี่ เคนเนดี้, ไซมอน เร็ก และมีนักร้องวงแบ็คสตรีท บอยส์ นิก คาร์เตอร์ ไม่เว้นแม้แต่นักมวยอย่าง ออสการ์ เดอ ลา โฮยา และเจ้าของไนต์คลับอย่าง อินกริด คาซาเรส
แฟนเก่า “ริก ซาโลมอน” เปิดเว็บไซต์ขายเซ็กซ์เทปของเขาทั้งสองที่ถ่ายกันเอง ผ่านอินเทอร์เน็ต TrustFundGirls.com เมื่อเดือนตุลาคม พ.ศ. 2546 ซึ่งเป็นวิดีโอที่เธอถ่ายตอนอายุ 19 ปี ตามด้วยการออกเป็นดีวีดีชื่อ “1 Night in Paris” เมื่อเดือนมิถุนายน ที่ผ่านมา แพรีสได้ดำเนินการฟ้องร้องอดีตคู่ขา แต่ลงเอยด้วยการประนีประนอมยอมความกัน โดยเธอได้เงิน 400,000 ดอลลาร์สหรัฐ
ฮิลตันคบหาเพื่อนอย่างนิโคล ริชชี่ บุตรสาวของไลโอเนล ริชชี (Lionel Richie) ทั้งคู่สนิทกันมาก่อนที่จะตกลงทำรายการโทรทัศน์ด้วยกัน  ในรายการเรียลลิตีโชว์ "เดอะ ซิมเพิล ไลฟ์" รูปแบบของรายการแสดงให้เห็นถึงการปฏิบัติตนเพื่อความอยู่รอดของเด็กสาวผู้ร่ำรวย 2 คน เมื่อต้องเผชิญอยู่ในโลกแห่งความเป็นจริง รายการนี้ประสบความสำเร็จทันทีเมื่อออกอากาศครั้งแรก มีผู้ชมสูงกว่า 13 ล้านคน แม้ระยะนั้นจะเริ่มมีเทปวิดีโอฉาวของแพรีสระบาดไปทั่วแล้วก็ตาม แต่รายการเรียลลิตียังคงมีอยู่ต่อไป ขณะที่เธอกลายเป็นดาวดัง สร้างเรตติงสูงให้กับรายการ โดยรายการนี้ได้มีถึง 5 ฤดูกาล
เธอได้เป็นนางแบบที่มีชื่อเสียง ได้แสดงภาพยนตร์เรื่อง House of Wax ใน พ.ศ. 2547 หนังสืออัตชีวประวัติของตัวเองที่ชื่อ Confession of Paris ก็เป็นหนังสือขายดีที่สุด
เมื่อเดือนพฤษภาคม พ.ศ. 2550 ฮิลตันถูกศาลตัดสินโทษในการจำคุกเป็นเวลา 45 วัน โทษฐานฝ่าฝืนทัณฑ์บนในการเมาแล้วขับและขับรถโดยไม่มีใบขับขี่ โดยเมื่อเดือนมกราคม พ.ศ. 2550 เมื่อเธอยอมรับผิดในข้อหาเมาแล้วขับเมื่อวันที่ 7 กันยายน ปีก่อน ทำให้เธอได้รับทัณฑ์บนเป็นเวลา 36 เดือน รวมทั้งต้องเข้ารับการศึกษาเรื่องพิษภัยของแอลกอฮอล์ และเสียค่าปรับเป็นเงิน 1,500 เหรียญ แต่การที่เธอถูกจับในข้อหาขับรถโดยประมาทอีก 2 ครั้ง และไม่ยอมไปเข้ารับการศึกษาพิษภัยของแอลกอฮอล์ตามที่ศาลออกคำสั่งไว้ ทำให้เธอต้องมารับโทษในที่สุด
อาชีพ

อาชีพปัจจุบัน ฮิลตันปรากฏตัวตามรายการโทรทัศน์ ภาพยนตร์ โฆษณาการถ่ายแบบต่างๆ และเป็นดีเจ โดยมีรายได้ประมาณ 15.5 ล้านดอลลาร์สหรัฐ (ในพ.ศ. 2548) นิตยสารฟอบส์ได้มีการจัดอันดับแพรีส เป็น 1 ใน 100 ดาราที่มีชื่อเสียงทั่วโลก
นอกจากนั้น เธอมีคอลเลกชันเครื่องประดับของเธอเองที่ออกแบบเองขายเอง แล้วเพิ่งเปิดตัวไนต์คลับสุดหรูด้วยชื่อของเธอเอง "Club Paris" เมื่อต้นเดือนนี้ ที่ฟลอริดา
ฮิลตันจับมือเซ็นสัญญากับ บริษัท Parlux Fragrances ซึ่งผลิตและขายสินค้าในยี่ห้อ Perry Ellis, XOXO และ Guess? ที่เธอเป็นพรีเซ็นเตอร์อยู่ เพื่อสร้างสินค้าและทำการตลาด มีผลิตภัณฑ์ทั้งเครื่องสำอาง กระเป๋าถือ เครื่องหนัง เครื่องประดับ ที่ส่งออกขายทั่วโลก โดยเฉพาะน้ำหอมที่มีชื่อ “Paris Hilton” เป็นแบรนด์ประสบความสำเร็จมาก
งานในวงการ เริ่มต้นเมื่อพ.ศ. 2547 จากการรับเป็นพรีเซ็นเตอร์และเริ่มเล่นหนังโฆษณา รวมถึงมิวสิกวิดีโอหลายตัว เธอพัฒนาตัวเองด้วยการเริ่มต้นในอาชีพนางแบบ
ผลงานภาพยนตร์

The Simple Life (2549)
Pledge This! (2549)
Bottom's Up (2549)
Meat Pie (2548)
House of Wax (2548)
The Simple Life (2548)
The Hillz (2547)
Raising Helen (2547)
The Simple Life 2: Road Trip (2547)
1 Night in Paris (2547)
Wonderland (2546)
L.A. Knights (2546)
Pauly Shore Is Dead (2546)
The Simple Life (2546)
QIK2JDG (2545)
Nine Lives (2545)
Zoolander (2544)
Sweetie Pie (2543)
ผลงานเพลง

ฮิลตัน ได้ออกอัลบั้มชุดแรกโดยใช้ชื่อชุดว่า Paris มีเพลงซิงเกิลแรก  "Stars Are Blind" ที่ผลิตโดย Fernando Garibay ขึ้นชาร์ทซิงเกิลบิลบอร์ดอันดับที่ 18 ส่วนตัวอัลบั้มขึ้นสูงสุดอันดับ 6 ในอเมริกา
อื่น ๆ

ฮิลตันมีสุนัขตัวโปรดพันธุ์ชิวาวา ชื่อ ทิงเกอร์เบลล์
พิพิธภัณฑ์หุ่นมาดามครูโซทำหุ่นขี้ผึ้งของเธอ พร้อมๆ กับเปิดตัวภาพยนตร์เรื่องใหม่ House of Wax (2548)
ฮิลตันได้รับการบันทึกชื่อเป็นสถิติโลกในบันทึกสถิติโลกกินเนสส์ (Guinness Book of World Records) กับตำแหน่ง "คนดังผู้โอเวอร์ที่สุดในโลก"
แหล่งข้อมูลอื่น

แพรีส ฮิลตัน ที่อินเทอร์เน็ตมูวีเดตาเบส
เว็บไซต์ทางการ
แพรีส ฮิลตัน ที่เอกซ์ (ทวิตเตอร์)
แพรีส ฮิลตัน ที่อินสตาแกรม
แพรีส ฮิลตัน ที่ติ๊กต็อก
ผลงานเพลงชุดแรก อัลบั้ม Paris
แพราเซลซัส

| แพราเซลซัส |
| --- | --- |
ภาพในปีค.ศ.1538 โดยAugustin Hirschvogel
เกิด: Theophrastus von Hohenheim ค.ศ.1493 หรือ ค.ศ.1494 Egg, ใกล้กับไอน์ซีเดิลน์, รัฐชวีซ (ปัจจุบันคือประเทศสวิตเซอร์แลนด์)
เสียชีวิต: 24 กันยายน ค.ศ. 1541(1541-09-24) (47 ปี) ซาลซ์บูร์ก, Archbishopric of Salzburg (ปัจจุบันคือประเทศออสเตรีย)
ชื่ออื่น: Aureolus Philippus Theophrastus, หมอแพราเซลลัส
ศิษย์เก่า: University of Ferrara
อาชีพทางวิทยาศาสตร์
มีอิทธิพลต่อ: โทมัส มุฟเฟต, Franciscus Sylvius, โทมัส บราวน์, Adam Haslmayr, Gabriel François Venel (กำกวม), Jane Bennett, Giorgio Agamben
ได้รับอิทธิพลจาก: Johannes Trithemius
 
ภาพวาดแพราเซลซัส โดยเควนติน แมตซิส
แพราเซลซัส (อังกฤษ: Paracelsus; 11 พฤศจิกายน หรือ 17 ธันวาคม ค.ศ. 1493 - 24 กันยายน ค.ศ. 1541) เป็นแพทย์ นักเล่นแร่แปรธาตุ นักเทววิทยาและนักปรัชญาชาวสวิส ในสมัยฟื้นฟูศิลปวิทยาเยอรมัน เขาเป็นผู้กำหนดกฎแห่งพิษวิทยา (The Discipline of Toxicology) อีกทั้งยังเป็นนักปฏิวัติผู้ยืนหยัดในเรื่องของการสังเกตความเป็นไปของธรรมชาติ แทนที่จะมัวดูแค่ตำราเก่า ๆ โบราณ เขายังเป็นผู้ตั้งชื่อให้กับธาตุสังกะสี (Zinc) โดยให้ชื่อว่า zincum นักจิตวิทยาสมัยใหม่มักจะให้การยอมรับว่าเขาเป็นผู้บันทึกคนแรกเกี่ยวกับเรื่องที่ว่า โรคบางโรคมีสาเหตุมาจากภาวะการป่วยทางจิต
เขาเป็นคนหัวแข็งและรักอิสระ เติบโตขึ้นด้วยความผิดหวังและชีวิตที่ขมขื่น ซึ่งนั่นเองคงเป็นสาเหตุที่ว่าทำไมเขาถึงได้กลายเป็นนักปฏิรูป
คำว่า "แพราเซลซัส" หมายถึง "เทียบเท่าหรือยิ่งใหญ่กว่าเซลซัส" ซึ่งในที่นี้คือผู้เขียนสารานุกรมชาวโรมันชื่อ อูลัส คอลเนลเลียส เซลซัส (Aulus Cornelius Celsus) เป็นที่รู้จักกันในเรื่องตำราเวชศาสตร์ของเขา
ประวัติ

แพราเซลซัส มีชื่อเดิมว่า Philippus Areolus Theophrastus Bombastus von Hohenheim เกิดและเติบโตที่หมู่บ้าน Einsiedeln ประเทศสวิตเซอร์แลนด์ เป็นลูกชายของวิลเฮล์ม บอมบัสท์ ฟอน โฮเฮนไฮม์ (Wilhelm Bombast von Hohenheim) แพทย์ กับ หญิงชาวสวิส ในตอนเด็กเขาได้ทำงานเป็นนักวิเคราะห์ที่เหมือง จนเมื่ออายุได้ 16 ปี เขาก็ได้เข้าศึกษาต่อด้านการแพทย์ที่มหาวิทยาลัยบาเซิล ภายหลังจากที่ย้ายไปที่เวียนนา เขาก็ได้รับปริญญาเอกจากมหาวิทยาลัยแฟร์รารา จากการเป็นแพทย์เร่ร่อนและช่างขุดแร่ทำให้เขาได้เดินทางไปในหลาย ๆ ประเทศทั้งเยอรมนี ฝรั่งเศส สเปน ฮังการี เนเธอร์แลนด์ เดนมาร์ก สวีเดน และรัสเซีย
แพราเซลซัสศึกษาวิชาหลายแขนง หนึ่งในนั้นคือดาราศาสตร์ ดาราศาสตร์เป็นวิชาที่สำคัญในการพัฒนาวิชาการแพทย์ของเขา หลังจากการศึกษาครั้งนี้เขาได้คิดค้นเครื่องรางของขลังทางดาราศาสตร์สำหรับป้องกันโรคด้วยใช้สัญลักษณ์ 12 นักษัตรโดยแต่สัญลักษณ์ก็จะป้องกันโรคได้แตกต่างกัน และเขายังได้ประดิษฐ์อักษรเวทมนตร์เพื่อสลักชื่อเทพลงในเครื่องรางของเขาอีกด้วย
แพราเซลซัสเป็นผู้ริเริ่มนำสารเคมีและแร่ธาตุมาใช้เป็นยารักษาโรค เขาใช้คำว่าซิงค์แทนธาตุสังกะสีในปี 1526 โดยมาจากศัพท์เยอรมันซิงค์ที่แปลว่าแหลมคมตามรูปร่างของตัวผลึกสังกะสี เขาใช้ในการทดลองเพื่อศึกษาร่างกายมนุษย์ นอกจากนี้เขายังมีส่วนรับผิดชอบในการผลิตทิงเจอร์ฝิ่นอีกด้วย
ด้วยความหยิ่งยโสของแพราเซลซัสเป็นที่เลื่องลืออย่างมากทำให้แพทย์ทั่วทั้งยุโรปโกรธเกลียดเขา นั่นทำให้เขาดำรงตำแหน่งแพทย์ที่มหาวิทยาลัยบาเซิลได้ไม่ถึงปี ในขณะที่มีเพื่อนร่วมงานของเขากล่าวหาว่าเขาเป็นคนเผาตำราแพทย์พื้นเมือง จากนั้นเขาก็ถูกขับไล่ออกจากเมือง หลังจากถูกขับออกจากเมืองแพราเซลซัสก็ได้ระเหเร่ร่อนไปยัง ยุโรป แอฟริกา และเอเชียบางส่วนเพื่อศึกษาความหาความรู้เพิ่มเติม เขาได้แก้ไขตำราและเขียนขึ้นใหม่ แต่เขาก็ต้องพบกับปัญหาในการหาผู้ผลิต จนกระทั่งปี 1536 หนังสือเรื่อง Die Grosse Wundartznei (การผ่าตัดที่สมบูรณ์) ของเขาได้ตีพิมพ์และกู้ชื่อเสียงของเขาคืนมาได้ ในชีวิตของแพราเซลซัสได้เข้าไปเกี่ยวข้องกับการกำเนิดนิกายลูเทอแรนและความคิดเห็นของเขาในเรื่องธรรมชาติจักรวาลก็มีความเข้าใจมากกว่าคำบรรยายในทางศาสนา
แพราเซลซัสเสียชีวิตเมื่อตอนอายุได้ 48 ปีตามธรรมชาติ ศพของเขาก็ได้รับการฝังที่ป่าช้าโบสถ์เซบาสเตียนในซาลซ์บูร์กตามปรารถนาของเขา และได้ย้ายมาไว้ในสุสานนอกชานโบสถ์ในปัจจุบัน หลังจากการตายของแพราเซลซัส ศาสตร์ความรู้ของเขาก็ได้เป็นที่รู้จักมากขึ้นและถูกนำไปใช้อย่างแพร่หลายโดยผู้ที่ต้องการล้มล้างการแพทย์แบบเก่า
คติประจำตัวของแพราเซลซัสก็คือ “Alterius non sit qui suus esse potest”  หมายความว่า “อย่าปล่อยให้มีใครที่สามารถเป็นตัวของตัวเองได้ไปเป็นของผู้อื่น”
ปรัชญา

แพราเซลซัสเชื่อในแนวคิดของชาวกรีกเรื่องธาตุทั้งสี่ แต่เขาก็ได้เสนอแนวคิดเพิ่มเติมในอีกระดับหนึ่งว่า จักรวาลได้ถูกสร้างขึ้นจาก tria prima ซึ่งประกอบด้วย ปรอท กำมะถัน และเกลือ ธาตุทั้งสามนี้ไม่ใช่ธาตุที่เรารู้จักในปัจจุบัน แต่เป็นหลักการกว้าง ๆ ที่ให้กับทุกวัตถุทั้งแก่นเนื้อภายในและรูปร่างภายนอก ปรอทเป็นตัวทำให้เกิดเปลี่ยนแปลงสถานะ (การหลอมเหลวและการระเหย) กำมะถันเป็นตัวเชื่อมระหว่างวัตถุและการเปลี่ยนแปลงสถานะ (การเผาไหม้)  และเกลือเป็นตัวทำให้เกิดการแข็งตัว (การแข็งตัวและการควบแน่น) ยกตัวอย่างเช่น การเผาไม้จะได้ ควันเกิดจากปรอท ไฟเกิดจากกำมะถัน และขี้เถ้าเกิดจากเกลือ
แนวคิดนี้ก็ใช้นิยามกับเอกลักษณ์ของมนุษย์ได้เช่นกัน คือกำมะถันปรากฏเป็นจิตวิญญาณ (อารมณ์และความใคร่) เกลือแทนร่างกาย และปรอทเป็นตัวแทนความคิด (จินตนาการ การแยกแยะดีชั่ว และปัญญาระดับสูง) จากการทำความเข้าใจธรรมชาติของ tria prima ในเชิงเคมีทำให้แพทย์สามารถค้นพบวิธีการรักษาโรคติดต่อได้
การสนับสนุนทางการแพทย์

แพราเซลซัสเป็นผู้ริเริ่มการใช้แร่ธาตุและสารเคมีในทางการแพทย์ ในทางลึกลับเขามองว่าโรคภัยไข้เจ็บและสุขภาพนั้นขึ้นอยู่กับความลงตัวของมนุษย์และธรรมชาติ เขาใช้วิธีที่แตกต่างไปจากคนอื่นก่อนหน้านี้ การใช้การเปรียบเทียบนี้ไม่ได้อยู่ในลักษณะ ของจิตวิญญาณบริสุทธิ์ แต่อยู่ในลักษณะที่มนุษย์ต้องอยู่ในสมดุลของแร่ธาตุในร่างกาย และอาการเจ็บป่วยบางประการของร่างกายก็สามารถรักษาให้หายได้ด้วยสารเคมี
ผลจากแนวคิดเรื่องความสมดุลนี้ เปรียบมนุษย์ได้กับจักรวาลเล็ก ๆ ในจักรวาลใหญ่ ๆ ด้วยความรู้ภูมิปัญญาในสมัยนั้น ที่รู้จักดาวเคราะห์ 7 ดวง โลหะบนโลก 7 ชนิด และอวัยวะภายใน 7 อย่าง ด้วยความที่ 7 เป็นเลขพิเศษจึงแทนดาวเคราะห์ โลหะ และอวัยวะต่าง ๆ ตามตารางดังนี้
| ดวงดาว | โลหะ | อวัยวะ |
| --- | --- | --- |
| ดวงอาทิตย์ | ทอง | หัวใจ |
| ดวงจันทร์ | เงิน | สมอง |
| ดาวพฤหัส | ดีบุก | ตับ |
| ดาวศุกร์ | ทองแดง | ไต |
| ดาวเสาร์ | ตะกั่ว | ม้าม |
| ดาวอังคาร | เหล็ก | ถุงน้ำดี |
| ดาวพุธ | ปรอท | ปอด |
เชื้อโรคเกิดจากยาพิษจากดวงดาว แต่ยาพิษไม่จำเป็นต้องเป็นสิ่งที่เลวร้ายเสมอไป เพราะสารพิษบางตัวก็สามารถล้างพิษด้วยกันเองได้ ดังสุภาษิตที่ว่า สิ่งชั่วร้ายก็ทำลายกันเองได้ ด้วยเหตุนั้นจึงทำให้สารพิษเป็นผลดีในทางการแพทย์ เพราะทุกอย่างในจักรวาลมีความสัมพันธ์เกี่ยวโยงซึ่งกันและกัน สารที่เป็นประโยชน์ทางการแพทย์สามารถพบได้ในสมุนไพร และสารประกอบทางเคมี ความเห็นของแพราเซลซัสในเรื่องนี้ทำให้เขาถูกขับออกจากคริสตจักร ในฐานะผู้ที่ถามหาความแตกต่างระหว่างผู้สร้างและผู้ถูกสร้าง
เขาสรุปแนวความคิดของเขาว่า “คนจำนวนมากได้กล่าวถึงการเล่นแร่แปรธาตุว่าเราศึกษาเพื่อสร้างทองและเงินแต่สำหรับฉัน นั่นไม่ใช่เป้าหมายของการศึกษาเรื่องนี้เพราะเป้าหมายของฉันคือ การวิเคราะห์ฤทธิ์และคุณสมบัติในทางการแพทย์เท่านั้น”
ฮิปพอคราทีสได้หยิบยกเรื่องทฤษฏีที่ว่าอาการเจ็บป่วยนั้นเกิดจากความไม่สมดุลของของเหลวสี่อย่างในร่างกายอันได้แก่ เลือด เสมหะ น้ำดีดำ และน้ำดี แนวความคิดนี้ถูกนำไปต่อยอดโดยกาเลน ซึ่งมีอิทธิพลอย่างมากและถาวรต่อความเชื่อทางการแพทย์ จนกระทั่งช่วงกลางของทศวรรษที่ 185 การรักษาที่มีข้อโดดเด่นคือใช้อาหารเฉพาะที่จะช่วยในการช่วยชะล้างของเสียออกควบคู่กับการถ่ายเลือดออกเพื่อคืนความสมดุลให้กับของเหลวสี่ชนิดในร่างกาย ได้ถูกแพราเซลซัสเสนอแนวคิดใหม่ว่าอาการเจ็บป่วยในคนเรานั้นไม่ได้เกิดจากภายในแต่เกิดจากร่างกายถูกทำลายด้วยปัจจัยภายนอก
ผลงานชิ้นโบว์แดงของแพราเซลซัสคือการรักษาและแนวทางการป้องกันคนงานเหมืองจากเจ็บป่วยและอันตรายจากงานโลหะและเขายังเขียนหนังสือเรื่องร่างกายมนุษย์โต้แนวคิดของกาเลนอีกด้วย
แพราเซลซัสกับพิษวิทยา

แพราเซลซัสผู้ถูกขนานนามว่าเป็นบิดาแห่งวิชาพิษวิทยากล่าวไว้ว่า “สารทุกชนิดเป็นพิษและไม่มีสารใดที่ไม่เป็นพิษ ยาบางปริมาณเท่านั้นที่จะเป็นพิษ” หรือเรียกง่าย ๆ ว่า “ปริมาณยาทำให้เป็นพิษ” จากคำกล่าวข้างต้นสรุปได้ว่า สารที่พิจารณาว่ามีพิษมากถ้าใช้ในปริมาณน้อยก็จะปลอดภัย แต่ในทางกลับกันสารที่พิจารณาว่าไม่เป็นพิษถ้าใช้มากก็เกิดพิษได้เหมือนกัน
ผลงาน > ผลงานตีพิมพ์ขณะยังมีชีวิตอยู่

Die große Wundarzney Ulm, 1536 (Hans Varnier) ; Augsburg (Haynrich Stayner (=Steyner)), 1536; Frankfurt/ M. (Georg Raben/ Weygand Hanen), 1536.
Vom Holz Guaico, 1529.
Vonn dem Bad Pfeffers in Oberschwytz gelegen, 1535.
Prognostications, 1536.